73. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 100490 της 28 Φεβρ./6 Μαρτ. 1985 (ΦΕΚ Β΄ 116) Άδειες κυκλοφορίας αγροτικών μηχανημάτων Έχοντας υπόψη: 1.Το άρθρ. 88 του Νόμ. 614/77 «περί κυρώσεως του Κώδικα Οδικής Κυκλοφορίας». 2.Εισήγηση της Δ/νσης Εκμηχάνισης Γεωργίας και Εκμετάλλευσης Μηχανικού Εξοπλισμού. 3.Την αριθ. Υ.13/84 απόφαση του Πρωθυπουργού, αποφασίζουμε: 1.Κάθε αγροτικό μηχάνημα που θα απογράφεται εφεξής και θα κυκλοφορεί στη χώρα μας πρέπει να εφοδιάζεται με κανονική ΑΔΕΙΑ ΚΥΚΛΟΦΟΡΙΑΣ, η οποία θα περιλαμβάνει τα ακόλουθα: Α.Στοιχεία του μηχανήματος: Το είδος του μηχανήματος, το εργοστάσιο κατασκευής του, ο τύπος του, ο αριθμός πλαισίου του, η χώρα κατασκευής του και το έτος κατασκευής του. Το εργοστάσιο κατασκευής του κινητήρα, ο τύπος του, αριθμός κατασκευής του, η ισχύς του και το καύσιμο που χρησιμοποιεί. Η απόσταση αξόνων του μηχανήματος. Η ύπαρξη διαφορικών εμπρός και πίσω (με ΝΑΙ ή ΟΧΙ) Το ωφέλιμο φορτίο όσων έχουν κιβωτάμαξα. Το μέγιστο ελκόμενο φορτίο. Η μέγιστη επιτρεπόμενη ταχύτητα πορείας. Ο αριθμός των συνεπιβαινόντων ατόμων, τόσο παρά τον οδηγό όσο και στην τυχόν υπάρχουσα κιβωτάμαξα. Ο αριθμός των σειρών εργασίας, προκειμένου περί βαμβακοσυλλεκτικών, τευτλοεξαγωγέων κλπ. Το πλάτος εργασίας, προκειμένου περί θεριζοαλωνιστικών, χαρτοκοπτικών κλπ. Η απόφαση του Υπουργείου Γεωργίας σχετικά με την έγκριση του τύπου του μηχανήματος και η τυχόν έγκριση για το συγκεκριμένο μηχάνημα. Η προηγούμενη (κανονική) Άδεια Κυκλοφορίας του. Β.Ειδικοί Περιορισμοί: Θα αναγράφονται οι τυχόν υπάρχοντες περιορισμοί στην κυκλοφορία και την οδήγηση του μηχανήματος. Επίσης ο χρόνος ισχύος της άδειας, εφόσον υπάρχει περιορισμός και ο τυχόν περιορισμός στην μεταβίβαση του μηχανήματος. Γ .Ιδιοκτήτης: Θα αναγράφεται το ονοματεπώνυμον, όνομα πατρός (ή συζύγου), ο αριθμός αστυνομικής ταυτότητας, το ποσοστόν ιδιοκτησίας και η δ/νση κατοικίας του ιδιοκτήτη ή ενός από τους συνιδιοκτήτες του μηχανήματος. Οι λοιποί συνιδιοκτήτες θα αναγράφονται στο χώρο των παρατηρήσεων της άδειας κυκλοφορίας. Δ.Παρατηρήσεις: Θα αναγράφεται η προέλευση του μηχανήματος, ο εισαγωγέας του, αν έχει εισαχθεί ως καινούργιο ή μεταχειρισμένο και η Ειδική Άδεια Προσωρινής Κυκλοφορίας του. Επίσης οι τυχόν αλλαγές των στοιχείων της Άδειας, οι επιβαλλόμενες διοικητικές ποινές που αφορούν το μηχάνημα και οποιοδήποτε άλλο στοιχείο κρίνει απαραίτητο η υπηρεσία που εκδίδει την Άδεια. Ε.Πέραν των ανωτέρω θα αναγράφονται: α)Ο αριθμός κυκλοφορίας και τα χαρακτηριστικά του Νομού στοιχεία. β)Ο αύξων αριθμός της απογραφής του συγκεκριμένου μηχανήματος. γ)Τα στοιχεία του αγοραστή, σε περίπτωση μεταβίβασης του μηχανήματος, ώστε αυτός να μπορεί να το χρησιμοποιεί επί ένα το πολύ μήνα, μέχρι να πάρει τη νέα Άδεια Κυκλοφορίας. ΣΤ.Η Άδεια Κυκλοφορίας περιλαμβάνει ένα «απόκομμα» όπου θα αναγράφονται τα βασικά στοιχεία του μηχανήματος, η τυχόν μεταβίβασή του σε νέο ιδιοκτήτη και οδηγίες για τους χειρισμούς που πρέπει να κάνουν ο πωλητής και ο αγοραστής. Το «απόκομμα» αυτό, σε περίπτωση μεταβίβασης, θα κόβεται και με μέριμνα του αγοραστή θα επιστρέφεται στην υπηρεσία που την εξέδωσε, η οποία στη συνέχεια θα στέλνει αμέσως τον αντίστοιχο φάκελο και την «καρτέλλα» στην υπηρεσία που θα εκδοθή η νέα Άδεια. ΙΙ.Τυχόν μεταβολή, των στοιχείων που αναγράφονται στην Άδεια Κυκλοφορίας θα γνωστοποιείται στην αρμόδια Μονάδα Εγγείων Βελτιώσεων και θα γίνεται η σχετική ενημέρωση της Άδειας, εντός 15νθημέρου. Σε περίπτωση μεταβίβασης του μηχανήματος θα εκδίδεται, εντός μηνός νέα Άδεια, με τον ίδιο αριθμό κυκλοφορίας αν η μεταβίβαση γίνει στον ίδιο νομό ή με διαφορετικό αριθμό, αν η μεταβίβαση γίνει σε κάτοικο άλλου Νομού. ΙΙΙ.Η Άδεια Κυκλοφορίας θα εκδίδεται σε δύο αντίγραφα, εκ των οποίων το ένα θα χορηγείται στον κάτοχο του μηχανήματος εντός θήκης από ζελατίνη, ενώ το άλλο (χωρίς το «απόκομμα») θα διατηρείται στην Υπηρεσία ως «καρτέλλα», κατ’ αλφαβητική σειρά ονοματεπωνύμου. Παράλληλα η απογράφουσα Υπηρεσία θα τηρεί και το Βιβλίο Μητρώου όπου θα καταχωρούνται τα απογραφόμενα μηχ/τα κατά σειρά αριθμού κυκλοφορίας. IV.Οι φάκελοι με τα παραστατικά απογραφής γεωργικών μηχανημάτων θα διατηρούνται επί 5 χρόνια, από την τελευταία απογραφή, και στη συνέχεια μπορούν να καταστρέφονται, αφού αναγραφούν στη διατηρούμενη «καρτέλλα» όσα στοιχεία κρίνονται απαραίτητα. V.Οι παλαιού τύπου Άδειες Κυκλοφορίας των  αγροτικών   μηχανημάτων   που  απογράφηκαν   κα(Αντί για τη σελ. 332,225(γ) Σελ. 332,225(δ) Τεύχος ΙΒ-8-2 Σελ. 95 Γεωργικά Μηχανήματα 16.Δ.γ.70 τα το παρελθόν, θα αντικαθίστανται από τη νέου τύπου Άδεια Κυκλοφορίας, περιστασιακά (σε περίπτωση μεταβίβασης, θεώρησης, επιβολής ποινών, αλλαγής στοιχείων κλπ.) και με τον ίδιο αριθμό κυκλοφορίας. VI.Την έκδοση υποδείγματος άδειας κυκλοφορίας και μητρώου απογραφής όπως και τις λεπτομέρειες εφαρμογής της παρούσας, αναθέτουμε στη Δ/νση Εκμηχάνισης Γεωργίας και Εκμετάλλευσης Μηχανικού Εξοπλισμού. Η παρούσα να δημοσιευθεί στην Εφημερίδα της Κυβερνήσεως και να τεθεί σ’ εφαρμογή 6 μήνες από την ημερομηνία δημοσίευσής της. 